[{"text_idx": "#000001", "text": "Mae cydbwyso gwaith a magu teulu yn her sylweddol i lawer o rieni. Dyna pam mae\u2019r Dirprwy Weinidog, Julie Morgan, yn annog rhieni ledled Cymru i fanteisio ar glybiau Gofal Plant Allysgol, sy\u2019n cynnig amgylchedd diogel a hwyliog i blant ffynnu ynddo tra bod eu rhieni\u2019n dilyn eu gyrfaoedd. \u201cPeidiwch ag aros tan ei bod hi\u2019n rhy hwyr \u2013 dechreuwch ddefnyddio\u2019r adnoddau gwerthfawr yma i roi\u2019r dechrau gorau posib i\u2019ch plant mewn bywyd.\u201d"}, {"text_idx": "#000002", "text": "Ar y Ebrill 6ed 2023, bydd Julie Morgan, y Dirprwy Weinidog Gwasanaethau Cymdeithasol, sydd a\u0302 chyfrifoldebau yn cynnwys gofal plant, chwarae a hawliau plant, yn ymweld a\u0302 chlwb Gwyliau Dexter\u2019s i weld beth mae gofal gwyliau mewn gwirionedd yn ei olygu i blant."}, {"text_idx": "#000005", "text": "\u201cMae\u2019r lleoliad hwn yn canolbwyntio ar y plentyn gyda phwyslais cryf ar blant yn cyfarwyddo eu chwarae a\u2019u dysgu eu hunain.\u201d"}, {"text_idx": "#000008", "text": "\u201cMae\u2019r plant yn rhydd i redeg, i fynd yn fwydlyd ac i gymryd risgiau yn eu chwarae, pob un wedi\u2019u goruchwylio gan staff sydd wedi cymhwyso\u2019n benodol mewn Gwaith Chwarae a\u2019u hyfforddi mewn diogelu a chymorth cyntaf\u201d."}, {"text_idx": "#000011", "text": "Gyda nifer o bobl wedi symud i weithio gartref ers Pandemig Covid, mae Clybiau Gofal Plant Allysgol yn cael trafferth gyda niferoedd is yn mynychu, ac felly hefyd gynaliadwyedd, wrth i rieni geisio jyglo gofal plant a bywyd gwaith yn y cartref. I lawer o weithwyr allweddol fel staff ysbyty, gweithwyr gofal ac eraill sy\u2019n gweithio oddi cartref dyw hyn ddim yn opsiwn o gwbl. Ac wrth i nifer o glybiau barhau i weld niferoedd yn gostwng, mae hyn wir yn alwad i rieni ddefnyddio neu golli eu cyfleusterau gofal plant cymunedol lle gall eu plant chwarae\u2019n rhydd gyda ffrindiau a chael hwyl ar o\u0302l ysgol ac yn ystod y gwyliau ."}, {"text_idx": "#000012", "text": "Mae modd i glybiau hysbysebu am ddim ar wefan Clybiau Plant Cymru Kids\u2019 Clubs, gan alluogi rhieni i ddod o hyd i glwb yn eu cymuned leol, diolch i borth newydd Clybiau Plant Cymru Kids\u2019 Clubs."}]